Halajb

Halajb (arapski: قسم حلايب/ Ḥalāyib) je gradić i ruralna općina od 8,082 stanovnika na sjeveroistoku Sudana u Vilajetu Crveno more. Odnosno on je grad na jugoistoku Egipta u Muhafazi Crveno more, naime on se nalazi u Trokutu Halajb, spornom teritoriju na granici Egipta i Sudana. Zbog tog Halajb de jure pripada Sudanu, ali je de facto Egipatski. Kako je on najveće naselje tog teritorija, teritorij se i zove po njemu. Geografija Halajb se prostire u koraljnom zaljevu Crvenog mora, udaljen tristotinjak km sjevernije od svog (formalnog) administrativnog centra Port Sudana. Historija Halajb je možda bio luka nešto sjevernijeg mitskog Ajdaba, ali je sigurno da je za srednjeg vijeka bio jedna od važnijih crvenomorskih luka. Rastom koraljnih grebena luka je postala sve nepristupačnija, pa je danas beznačajna. U vrijeme Anglo-egipatskog kondominijuma nad Sudanom, bio je skromni ribarski gradić. Kad je Sudan - 1956. postao nezavisan, postavio je svoju administraciju i provodio lokalne izbore sve do kraja 1980-ih. Situacija se zaoštrila 1992. kad je sudanska vlada dala koncesiju kanadskoj naftnoj kompaniji za istraživanje nafte i vode po čitavom spornom teritoriju. Egipat je 1994. poslao vojsku i otjerao sudansku administraciju i kooptirao Halajb u svoju Muhafazu Crveno more. Odtada se malo tog promjenilo, cesta prema Sudanu je potpuno zapuštena, jer nema nikakvog prometa. Reference Vanjske veze Halayeb (en)